- Korosi
- <
- 3
- >

3
Nza Krais phorga rimgiap, ana phorgap taagiap khavgi.
1 Sng 110.1; Mk 12.36; 16.19; Ef 1.20; Fi 1.30; Kor 1.29; 2.12; 1 Te 2.2Krais rimgim, Fhe Bakɨme taagiap ana khavav, vhɨra taagia nza khavgi. Maaŋ muuŋgiap, nza kha vun ki bigi, nza nta suaŋv ŋgarɨv, nta ndirga. Kha vun ki ŋgun, Krais Fhe Bakɨmen guva haren ŋgui vhɨrve gari guman pan pigi mpirmpirɨga perav ki. 2 Mt 6.33Nde zazera kha vun ki bigi ga ndɨkndɨgɨri. Nde kha nuiana bigi ga ndɨkndɨgɨ thari. 3 Ro 6.2; 2 Ko 5.7; 5.14; Ga 2.20; Kor 2.20Nde vhɨzgi gumgi fara muuŋgiap, nden kɨrɨ tɨvi gu bigi, nta Krais vhen zorgap, ana phorga kim, nde Fhe Bakɨme phorgap ki. 4 Zo 11.25; 14.6; 1 Ko 15.43; Fi 1.21; 1 Zo 3.2Krais, ana nden kɨrɨ tɨvi gu bigir nɨɨŋge ma. Krais ŋkasŋka bakɨme phorgɨp kɨrar hɨrga, nde vhɨra ana phorgɨp kɨrga.
Krais, ana nzan vhen kim, nza tɨvir ŋkaa zɨn vui gumgi gu mbigi ma.
Nza tɨvir ŋkaa zɨn vui gumgi gu mbigi ga gegi.
5 Ro 6.6; 6.11-13; 8.13; Ga 5.24; Ef 4.19; 5.3-5; 1 Te 4.5Nde maaŋ muuŋgiap, nde kha nuianan tɨvi, nde won ndavi vherir za nta shogirim, nta rimgiri. Gu kha khesharigi tɨvi ga nzuai, nde ruarir gumgi gu mbigi wari ndi tɨv, nde ana thari, nde tɨvi mbatɨgi thari, nde ndavi khavav tɨvi mbatɨgi ga mbui tɨvi thari. Nde harigi gumgi bigi garav, nta niihi tɨvi thari. Harigi gumgi bigi garav nta niihi tɨv, ana mbarɨvi gu tori rotu mbui fara muuŋgi. 6 Ef 5.6Kha nuianan tɨvi mbatɨgi vuzvugap, Fhe Bakɨme suaŋgi tɨvi daasui gumgi gu mbigi, Fhe Bakɨme mbe nzuav vheza mbatɨga bevahegim, ana mbur ki. Ana mba vhezar mben nɨɨŋgirga. 7 Ro 6.19-20; 1 Ko 6.11; Ef 2.2Nde fhum vhɨra mba gumgi gu mbigi phorga ruav, mba khesharigi tɨvi, nde za nta muuŋgi.
8 Ef 4.22; 4.25-31; 5.4; Hi 12.1; 1 Pi 2.1Nde ntigem, mba khesharigi tɨvi mbatɨgi, nde za nta vhararim, nta nde thav sari. Mba tɨvi mbari khare, vhegap, ndavi shiav, harigi gumgi ga nzuav ndavi mbarɨgi, buni mbatɨgir harigi gumgi ga nzuav, mbarkɨrga buni mbatɨgi guarira nzuai. 9 Ef 4.22Nde bevbevira, nde phorgap guigira Zisas khothɨgi gumgi, nde mbe guiguigɨ thari. Ne khaŋ muuŋgi, nde mba ndava vura tɨvi, nde nta vharigim, nta nde thav sagi. 10 Stt 1.26; Ro 12.2; Ef 2.10; 4.24Nde tɨvir ŋkaa ndigap, nta zɨn vui gumgi gu mbigi ma. Fhe Bakɨme nde muuŋgim, nde tɨvir ŋkaa zɨn vuim, ana zazera ndɨkndɨgi vhuuiŋ vhɨrver nde ndɨɨv, nde muuŋgim, nde tɨvir ŋkaa zɨn vov guigira ana kaŋgiap, nde ara fara muuŋgir za mbui. 11 Ro 10.12; Ga 3.28; Ef 1.23Nza tɨvir ŋkaa zɨn vui gumgi, nza za mba farara muuŋgi. Nza kha ndɨkndɨgar muunga fhu, nza Grikiŋ ma, mbe Zudaiŋ ma, nza warir fooŋgi ntɨɨri ma, kheiŋ warir fooŋgi fhuv ntɨɨri ma, nza harigi khesharigi kaa ntɨɨri ma, nza harigi fhaiŋ ntɨɨri ma, nza fhura ŋaara gumgi khɨni ma, nza bɨkbɨɨgi ntɨɨri ma. Nza maaŋ suanga fhu. Krais, ana nduara za nzan vhen ki.
Nza guigira wari won ndavi wari ga ndɨɨi tɨva zɨn ŋgɨrga.
12 Ga 5.22; Ef 4.32; Fi 2.1; 1 Pi 2.9 Ef 4.2Fhe Bakɨme nden farasarigim, nde ana gumgi gu mbigi kim, ana guigira won ndavar nde nɨɨŋgi. Maaŋ muuŋgiap, nde mba khesharigi tɨvi zɨn ŋgɨri. Nde guigira warir korar muuŋv, tɨvar vhuuŋra warir muuŋri. Nde guigira wari mbevav, nde mbarara harigi gumgi ga suaŋv, tɨva mbatɨgen nde muuŋgi guma, nde vhemkora ana suaŋv ndav shi thari. 13 Mk 11.25; Ef 4.32; 5.2Maaŋ muuŋgip, nden rɨgar, nde phorgap guigira Zisas khothɨgi guma the bigɨna mbatɨga thuen nde then muuŋgirim, mba guma mba simtɨga ndiv, ana ana muuŋgi tɨva mbatɨgeŋ, ana fhura ne ndɨkndɨk ŋangip, ne ndɨkndɨgi thari. Guma Bakɨme, ana nde muuŋgi tɨvi mbatɨgi, ana nta vhɨzgiap, nta ndɨkndɨk ŋangi. Mba tɨvara, nde phorgɨp guigira Zisas khothɨgi guma the nde muuŋgi tɨva mbatɨgeŋ, nde ne ndɨkndɨk ŋangiri. 14 Ro 13.8-10; 1 Ko 13.13; Ef 4.3Mba tɨvi, kha tɨv nta phorgi. Nde guigira wari won ndavir nde phorgap guigira Zisas khothɨgi gumgi gu mbigir nɨɨŋri. Mba tɨv nza mbuim, nza wari tɨgap ndava bavira ki. 15 1 Ko 12.13; 12.27; Ef 2.16-17; 4.4; Fi 4.7Krais, ana ndava mɨɨtɨgar nza ndɨɨv, nza mbuim, nza wari tɨgap ndava bavira kim, mba ndava mɨɨtɨk guigira nde ndavi ganɨrim, nde kɨri. Fhe Bakɨme nden kamgim, nde wari tɨgɨp, ndava bavira kɨri. Nde kɨv, zazera Fhe Bakɨmen ndikndigɨp, ana phorgɨ suaŋri. 16 1 Ko 14.26; Ef 5.19; Kor 4.6 Ef 5.19-20Nde fhura Krais buna vhuueŋ ganɨrim, ne khaŋ tɨgɨp nde ndavi vherir ŋgarɨri. Nde bevbevira, nde guigira Zisas khothɨgi gumgi gu mbigi, nde mbe phorgɨ suaŋv, ndɨkndɨgi vhuuin mbe khɨvɨrim, mbe tɨvir vhuuiŋra muuŋri. Nde Fhe Bakɨmen ndikndigɨp wari won ndavi vherir ana phorgɨp suaŋv, ana gavar ŋgavi ki nde ntan muuŋv, nde Fhe Bakɨme rotu mbui ŋgavir muuŋv, Fhe Bakɨmen Ŋina Ŋaar nde ndavi khavim, nde ana rotu mbui ŋgavi, nde ntan muuŋri. 17 1 Ko 10.31; Ef 5.20; 1 Te 5.18; Hi 13.15Nde nzuai buni, nde mbui ŋaari, gum nde mbui bigi zam, nde Guma Bakɨme Zisas zɨn panan za ntan muuŋri. Nde ana zɨn, nde Fhe Bakɨme phorgɨp suaŋv ana ndikndigɨri.
Por guigira Zisas khothɨgi ndegi gu ndegmbori ga nzuai.
18 Ef 5.22; Ta 2.5; 1 Pi 3.1Nde mbigi, nde won mani piin kɨri. Mba tɨv, ana Guma Bakɨme rɨmani nɨman nzerara. 19 Ef 4.31; 5.25; 5.28; 1 Pi 3.7Nde gumgi, nde vhɨra guigira wari won ndavir wari won muuin nɨɨŋri. Nde mben muuŋrim, mbe ndavi mbarɨgɨ thari.
20 Ef 5.24; 6.1; Ta 2.9Nde tari, nde wari won ndegi gu ndegmbori nzuai buni, nde zam nta mbararav, nta zɨn ŋgɨri. Guma Bakɨme mba tɨva vuzvugi. 21 Ef 6.4Nde ndegi, nde wari won tarir muuŋrim, mbe nden kɨnɨ thari. Nde maaŋ muunga, mbe khueŋ ndɨkndɨgɨrga, mbe ŋaara vhuuŋ then muuŋgirga tuktɨgi fhuvara.
Por ŋaara gumgi gum mbe gari mpiiŋsɨgi ga nzuai.
22 1 T 6.1; Ta 2.9 Ef 6.5-8Nde ŋaara gumgi, nde wari wo gari mpiiŋsɨgi nzuai buni, nde za nta zɨn ŋgɨri. Nde mben raaŋ shɨv, mbe nde han kɨrim, nde mben rɨmgi vheri ŋaarir muuŋ thari. Fhuvara. Nde Guma Bakɨmen rɨvɨv, nde zazera guigira ŋaara vhuuŋra muuŋri. 23 1 Ko 7.22Nde za mba bigir muuŋv, nde khaŋ tɨgɨp ŋkasŋkagip mba bigir muuŋri. Nde khaŋ suaŋ thari, “Nza guman ŋaara mbui.” Fhuvara. Nde Guma Bakɨmen ŋaara mbui. 24 Nde kaŋgi, Guma Bakɨme zumgum vhezar nden nɨɨnga, ana mba bigir vhuuiŋ, ana ntan wo gumgi gu mbigir mbuigi nta ki. Nde khueŋ ndɨkndɨgɨri, nde Kraisan ŋaara gumgi ki, ana nduara nde gari mpiiŋsɨga guar ma. 25 Lo 10.17; Ro 2.11; Ef 6.9; 1 Pi 1.17Guma tɨva mbatɨgeŋ muuŋgi, ana mba tɨva mbatɨgen vheza ndirga. Fhe Bakɨme tɨva bavira zɨn vov, za kha gumgi gu mbigi muuŋgi tɨvi mbatɨgi ga nzuav mbe nzuai.

- Korosi
- <
- 3
- >

3:1 Sng 110.1; Mk 12.36; 16.19; Ef 1.20; Fi 1.30; Kor 1.29; 2.12; 1 Te 2.2

3:2 Mt 6.33

3:3 Ro 6.2; 2 Ko 5.7; 5.14; Ga 2.20; Kor 2.20

3:4 Zo 11.25; 14.6; 1 Ko 15.43; Fi 1.21; 1 Zo 3.2

3:5 Ro 6.6; 6.11-13; 8.13; Ga 5.24; Ef 4.19; 5.3-5; 1 Te 4.5

3:6 Ef 5.6

3:7 Ro 6.19-20; 1 Ko 6.11; Ef 2.2

3:8 Ef 4.22; 4.25-31; 5.4; Hi 12.1; 1 Pi 2.1

3:9 Ef 4.22

3:10 Stt 1.26; Ro 12.2; Ef 2.10; 4.24

3:11 Ro 10.12; Ga 3.28; Ef 1.23

3:12 Ga 5.22; Ef 4.32; Fi 2.1; 1 Pi 2.9

3:12 Ef 4.2

3:13 Mk 11.25; Ef 4.32; 5.2

3:14 Ro 13.8-10; 1 Ko 13.13; Ef 4.3

3:15 1 Ko 12.13; 12.27; Ef 2.16-17; 4.4; Fi 4.7

3:16 1 Ko 14.26; Ef 5.19; Kor 4.6

3:16 Ef 5.19-20

3:17 1 Ko 10.31; Ef 5.20; 1 Te 5.18; Hi 13.15

3:18 Ef 5.22; Ta 2.5; 1 Pi 3.1

3:19 Ef 4.31; 5.25; 5.28; 1 Pi 3.7

3:20 Ef 5.24; 6.1; Ta 2.9

3:21 Ef 6.4

3:22 1 T 6.1; Ta 2.9

3:22 Ef 6.5-8

3:23 1 Ko 7.22

3:25 Lo 10.17; Ro 2.11; Ef 6.9; 1 Pi 1.17

© 2001 PBT